રાજસ્થાનથી વિદેશી દારૂનો જથ્થો ભરીને ગુજરાતમાં આવેલા એક કુખ્યાત બુટલેગર અને ક્રિમીનલ દ્રારા બનાસકાંઠાની એલસીબી પોલીસ પર થરાદના ચોટપા ગામની સીમમાં નાકાબંધી દરમ્યાન પિસ્તોલથી ફાયરીંગ કરાતાં ખળભળાટ મચવા પામ્યો હતો.જોકે પોલીસે દિલધડક ઓપરેશન હાથ ધરીને બે શખસોને ૩૨૬૪ બોટલ વિદેશી દારૂના જથ્થા સાથે ઝડપી લઇ વધુ કાર્યવાહી હાથ ધરી હતી.આ બનાવના પગલે જિલ્લા પોલીસવડા પણ થરાદ દોડ્યા હતા.પોલીસે ગુનો દાખલ કરી વધુ કાર્યવાહી હાથ ધરી હતી.